Dying Light 2

Dying Light 2 Stay Human — 2022 წლის პოლონური ვიდეო თამაში, შექმნილი და გამოშვებული Techland-ის მიერ. თამაში წარმოადგენს Dying Light-ის (2015) გაგრძელებას. თამაში გამოვიდა 2022 წლის 4 თებერვალს Microsoft Windows-ისთვის, PlayStation 4-ისთვის, PlayStation 5-ისთვის, Xbox One-ისთვის და Xbox Series X/S-ისთვის. Nintendo Switch-ის ვერსია ამჟამად დამუშავების პროცესშია.

თამაშმა კრიტიკოსებისგან მიიღო კარგი შეფასებები გეიმპლეისთვის, მაგრამ კრიტიკა დაიმსახურა სიუჟეტის გამო. გამოსვლის პირველ თვეში თამაშის 5 მილიონი ერთეული გაიყიდა.

 გეიმპლეი 
Dying Light 2 Stay Human არის საშინელებათა თამაში, რომლის სიუჟეტი ვითარდება აპოკალიფსის შემდგომ სამყაროში, სადაც ზომბები არიან. მოქმედება ვითარდება Dying Light-იდან 22 წლის შემდეგ, მთავარი პერსონაჟია ახალი გმირი, სახელად ეიდენ კალდველი (გახმოვანებულია ჯონა სკოტის მიერ). თამაშში არის 3000-ზე მეტი პარკურის ანიმაცია.

თამაშში ძირითადად არის Melee იარაღები, რომლებსაც აქვს შეზღუდული სიცოცხლის ხანგრძლივობა იარაღის ხმარებასთან ერთად მცირდება ეს მისი სიცოცხლე. ასევე შეიძლება გამოყენებულ იქნას შორ-დისტანციური იარაღი, როგორიცაა არბალეტი, თოფი და შუბები. ეიდენს აქვს ზეადამიანური უნარები ინფექციის გამო. პირველი თამაშის მსგავსად, ზომბები ნელა მოძრაობენ მზის სხივების ზემოქმედებისას, მაგრამ ღამით ისინი უფრო აგრესიულები და მტრულად განწყობილები ხდებიან. 

თამაში ვითარდება ქალაქ ვილედორში. ქალაქი დაყოფილია შვიდ განსხვავებულ რეგიონად და თითოეულს აქვს თავისი ღირსშესანიშნაობები და მდებარეობა. ქალაქის შესწავლისას მოთამაშეებს შეუძლიათ მოიძიონ ჯართი და რესურსები ახალი ნივთებისა და იარაღის შესაქმნელად. მოთამაშეებს შეუძლიათ განაახლონ ქარის წისქვილები გადარჩენილების და ვაჭრების მოსაზიდად ქალაქში. მოთამაშე ფრაქციაში ნაწილდება.

 გამოშვება 
თამაშის გამოსვლის შესახებ ოფიციალურად გამოცხადდა Xbox-ის პრესკონფერენციაზე. 2020 წლის 20 იანვარს, Techland-მა გადადო თამაშის გამოშვების თარიღი. 2021 წლის 27 მაისს გაიმართა ციფრული ღონისძიება და 2021 წლის 7 დეკემბერი გამოცხადდა მისი გამოსვლის თარიღად. ამ დროს გამოვიდა სარეკლამო კომიქსი, რომელიც დეტალურად ასახავს აპოკალიფსს და ინფექციის ახალ ვარიანტს. მოგვიანებით თამაშის გამოსვლის თარიღი გადაიდო 2022 წლის 4 თებერვლამდე. კომიქსმა მიიღო არაერთგვაროვანი შეფასება, მან კრიტიკა დაიმსახურა სიუჟეტისა და პერსონაჟების გამო. 2021 წლის 23 სექტემბერს დადასტურდა, რომ გამოვიდოდა Dying Light 2 Stay Human-ის ღრუბლოვანი ვერსია Nintendo Switch კონსოლისთვის. თამაში გამოვიდა 2022 წლის 4 თებერვალს Microsoft Windows-ისთვის, PlayStation 4-ისთვის, PlayStation 5-ისთვის, Xbox One-ისთვის და Xbox Series X/S-ისთვის. თამაშის ახალი Game Plus რეჟიმი დაემატა 2022 წლის აპრილში.

 გაყიდვები 
თამაშის საცალო ვერსიის დებიუტი გაერთიანებული სამეფოს ჩარტში შედგა მე-2 ადგილზე (პირველ ადგილზე Pokémon Legends: Arceus იყო). პირველ 24 საათში მოთამაშეთა რიცხვმა ოთხჯერ გადააჭარბა თამაშის პირველი ნაწილის მოთამაშეთა რიცხვს. NPD Group-ის თანახმად, თამაშის ფიზიკური ვერსია ასევე იყო მეოთხე ყველაზე გაყიდვადი ვიდეო თამაში აშშ-ში 2022 წლის თებერვალში. 2022 წლის თებერვალში გაიყიდა თამაშის 5 მილიონი ერთეული. 

Dying Light 2-ის PlayStation 4 ვერსია იყო მეორე ყველაზე გაყიდვადი საცალო თამაში იაპონიაში მისი გამოსვლის პირველი კვირაში. ასევე თამაშის PlayStation 5-ის ვერსიის 12,891 ფიზიკური ასლი გაიყიდა იაპონიაში მისი გამოსვლის პირველ კვირაში, რითაც ის გახდა კვირის მეოთხე ყველაზე გაყიდვადი საცალო თამაში ქვეყანაში.

 რესურსები ინტერნეტში 

 ოფიციალური საიტი

 სქოლიო 
კატეგორია:ვიდეო თამაშები
კატეგორია:ვიდეო თამაშები Nintendo-ს პლატფორმების მიხედვით
კატეგორია:პოლონური ვიდეო თამაშები
კატეგორია:საშინელებათა ვიდეო თამაშები
კატეგორია:ვიდეო თამაშები 3D გრაფიკით